
Mult aşteptat de noi, Maslul de obşte se va săvârşi luni, 19 februarie, cu ajutorul 
lui Dumnezeu şi spre folosul tuturor. 


ANUNŢURI 


ŞTIRI 


* Episcopia Basarabiei de Sud a des- 
chis un centru cultural-religios în 
satul Priozeornoe (Pryozerne), regiunea 
Odessa din Ucraina. Vor fi ajutaţi aici 
bătrâni, bolnavi şi victimele războiului, 
atât români (dintre puţinii care mai 
sunt), cât şi ucrainieni. (sursa: basili- 
ca.ro) 


* Cei care vor merge în Cipru vor putea 
să viziteze de acum casa memorială a 
Cuv. Iosif Vatopedinul, restaurată şi 
deschisă publicului, în localitatea natală 
Drouseia, din insulă. (sursa: ortho- 
doxchristian.com) 


* Starețul Efrem de la Vatoped a declarat 
că la scurt timp după ce regele Charles 
al Marii Britanii a aflat că este bolnav de 
cancer, l-a contactat pentru a-i cere ru- 
găciunile. Starețul crede că regele va 
trece cu bine peste această încercare.. 
(sursa: orthodoxchristian.com) 


SUNT OCROTITORUL 
CELOR DEZNĂDĂJDUIȚI 


LIBRĂRIA LOGOS 
ne recomandă 


Sunt ocrotitorul celor deznădăjduiţi. Viaţa, minunile, rugă- 
ciuni către Sf. Martin cel blând 


A răbdat pentru Domnul bătăi şi umiliri de la cei de altă credinţă; a convertit mulţimi 
mari de păgâni; a înviat mai mulţi morţi, între care şi un sinucigaş, ca să poată să se spo- 
vedească şi să ceară iertare de la Dumnezeu şi să primească răstimp de pocăință. Astfel, 
Sfântul Martin a devenit marele ocrotitor al celor care se află în mâhniri, în depresie ori 
au tendinţe sinucigaşe. A vindecat mulţimi nenumărate de bolnavi ce aveau felurite su- 


i : ap pe Piz de iai . SFÂNTUL MARIIN 
ferinţe ori beteşuguri, a stat la rugăciune, nevătămat, în mijlocul unei încăperi cuprinse CEL BLÂND 


de flăcări, l-a păzit viu, atârnat în ştreang vreme de trei zile, pe un om care fusese spân- 

zurat şi care i se rugase stăruitor să fie izbăvit de o astfel de moarte. Blândeţea Sfântului 
Martin i-a cucerit chiar şi pe cei care veneau cu gând să-l omoare, căci nu puteau ridica 

mâna asupra lui, chipul său fiind de-a pururi senin şi luminat de o bucurie cerească. 


VIAȚA * MINUNILE e RUGĂCIUNI 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.104.372. Mulţumim tuturor pentru rugăciuni şi ajutor! 


Foaie ortodoxă 


Numărul 6 (CLIX) 


D 18 - Duminica a 17-a după Rusalii 

(a Canaanencei); Sf. ler. Leon cel Mare; Sf. 
Me. Leon şi Parigorie 

Mărturisitorul Valeriu Gafencu (1952); Mucenicii 
ucişi în „Noaptea cea sfântă” de la Sankt Petersburg 


L 19 - Sf. Ap. Filimon, Arhip şi Apfia; Sf. Mc. 
Filoteea din Atena; Sf. Cuv. Teodor de la Sana- 
xar; Sf. Nou Mucenic Nichita Athonitul 


M 20 - Sf. ler. Leon al Cataniei; 

Sf. ler. Agaton, papă al Romei (de la Sinodul 
VI Ecumenic); Sf. Cuv. Visarion cel Mare (de la 
Pateric) 

Mărturisitorii 34 de monahi ucişi de luterani la mă- 
năstirea Valaam 


Mi 21 - Sf. ler. Ioan Scholasticul; Sf. Cuv. Ti- 
motei din Bitinia; Sf. Cuv. Irina fecioara (sora 
papei Damasie) 

Mărturisitorul Mitropolitul Vasile Lăzărescu al Ba- 
natului (1969) 


J 22 - Sf. Mucenici din Evghenia - aflarea 
moaştelor; Sf. Cuv. Atanasie Mărturisitorul; 
Sf. Sfinţit Mucenic Telesfor, papă al Romei 


V 23 - Sf. Sf. Mc. Policarp al Smirnei; Sf. Mc. 
Pangratie şi Teodora (părinţii Sf. Policarp); Sf. 
Cuv. Damian Esfigmenitul; Sf. Cuv. Gorgonia 
(sora Sf. Grigorie Teologul) 


S 24 - Întâia şi a doua aflare a cinstitului cap al 
Sf. loan Botezătorul; Sf. Cuv. Erasm de la Pe- 
cerska; Sf. Rege Ethelbert al Angliei; Sf. Cuv. 
Demetriada 


Na 


re rez ee-a dvi ma 


18 februarie 2024 


Cercetaţi duhul care 

G naşte evenimentele 
şi finalitatea pe care 

o urmăresc ele, şi aşa veţi 
şti ce este bine de făcut. 


VALERIU GAFENCU 

Editorial 


CRIVĂȚUL 
Greciei 


J oi, Parlamentul Greciei a legiferat căsătoria dintre ho- 
mosexuali. Așadar, starea civilă este de acum obligată să 
încheie şi astfel de căsătorii. Premierul grec spunea că 
Grecia este pregătită pentru acest pas, s-a „maturizat”. 


Ce înseamnă să fii pregătit? Majoritatea grecilor nu îşi 
doresc o astfel de viaţă, dar nici nu stau împotriva celor 
ce o aleg. Aproape jumătate din ei se opun, dar nu s-au 
făcut auziţi. Biserica şi Sfântul Munte au protestat, au 
trimis petiţii. Degeaba. Biserica e o voce singulară acolo. 
Iar grecii sunt pregătiţi, mai bine zis au fost pregătiţi de 
alţii să accepte acest pas. Pregătiţi prin schimbul de ge- 
neraţii. Tinerii de azi ai Greciei, în marea lor majoritate, 
nu mai dau doi bani pe Biserică, pe credinţă, pe valorile 
morale şi pe tradiţiile pentru care bunicii şi străbunicii 
lor au murit. 


Răsuflarea crivăţului grec începe să se simtă la noi. Presa 
internaţională este plină de titluri care încep cu: „Prima 
ţară ortodoxă din lume care...”. Adică, dintr-un şir de 
alte ţări ortodoxe, nu? 


Să ne pregătim şi noi pentru iarna în care a intrat Grecia. 
Poate că vom fi printre primele ţinte ortodoxe ale acestei 
minorităţi care face din nebunie normalitatea mileniului 
III. Rusia, Ucraina (încă), Georgia nici nu discută despre 
aşa ceva. Dar Serbia este slăbită duhovniceşte, la fel şi 
Bulgaria. Iar noi simţim mereu presiunea Uniunii Euro- 
pene... 


În România, generaţiile mature de peste 40 de ani încă 
mai au simţul normalităţii, chiar dacă prea puţini mai 
merg măcar o dată pe an la biserică. Dar generaţiile tine- 
re şi în special cei care acum sunt până în vârsta studen- 
ţiei şi care în puţini ani vor fi în posturile de decizie ale 
ţării? 

Mergeţi în Colegiul „Moise Nicoară”, pepiniera arădeană 
a vârfurilor naţionale şi internaţionale, a celor care vor 
influenţa mâine gândirea majorităţii, şi vedeţi ce a mai 
rămas din oameni, vorba cântecului... Nu doar rebeli 
adolescenţi, ci tineri cu mentalitatea complet schimbată 
de media, filme (dacă ai pretenţia la Oscar, trebuie să 
incluzi personaje şi poveşti despre homosexuali), profe- 
sori „vizionari”. Mergeţi în Moise să vedeţi pe coridoare 
băieţi îmbrăcaţi ca fetele şi machiaţi, mergeţi să vedeţi 
cum se gândeşte acum... E firesc să vadă şi să accepte 
prieteni de acest fel. Şi discursul agresiv al susținătorilor 
acestui păcat este unul atât de derutant pentru cei slabi! 
Să fim toleranţi! Iubirea adevărată este înlocuită cu pof- 
tele împotriva firii, care sunt numite acum iubire. 


Cum zicea Părintele Ştefan odată despre japonezi: sunt 
păgâni sau n-au nicio credinţă, dar sunt cei mai de trea- 
pă, cei mai harnici, cei mai de cuvânt oameni din lume. 
Aşa este acum şi cu aceşti nefericiţi şi cu cei care îi spriji- 
nă. Ne arată cât de curat pot „iubi”. Ne vor da şi lecţii de 
creştere a copiilor, ne vor arăta că sunt mai fideli şi mai 
responsabili decât soţii şi părinţii adevăraţi. Ne vor pune 
în faţă personalităţile marcante din toate domeniile şi 
timpurile, care au ales să fie altfel decât ne-a lăsat Dum- 
nezeu. Ne vor da exemple de filantropie şi virtute. Toate 
— fără de Hristos! Nu împotriva Lui, ci în locul Lui. Vor 
lupta să aducă urâciunea pustiirii în locul cel sfânt, spu- 
nând că e la fel sau chiar de dorit. 


Aşa se schimbă mentalităţile, aşa se „pregăteşte” un po- 
por. 


Cât de aproape e crivățul de noi! Am stat până acum li- 
niştiţi, crezând că viforul e departe de noi, iar acum ne 
bate la uşă. Ce e de făcut? 


Primiţi încercările pe care vi le trimite Dumnezeu, cu 
toată bucuria inimii, căci Dumnezeu încearcă pe cei pe 
care-i iubește. In fiecare seară întrebaţi-vă sincer ce bi- 

ne ați făcut omenirii. 


VALERIU GAFENCU 

Ortodoxia în lume 


Printre zăpezile 
Canadei 


A 

Ia partea de nord a Canadei se află 
o mănăstire de călugăriţe cu hramul 
Acoperământul Maicii Domnului, 
care ţin rânduiala ortodoxă de zeci 
de ani. Aceasta este povestea lor... 


La începutul anilor 1930 acolo a 
ajuns un grup de monahi din Rusia, 
într-o perioadă în care Biserica din 
ţara mamă era sub crunta prigoană a 
comuniștilor. Cu zece ani înainte, în 
zonă se aşezaseră 12 familii de ruşi 
care fugiseră de bolşevici. La început 
au locuit în bordeie de pământ şi au 
avut de înfruntat iernile grele din 
nord, dar nu au deznădăjduit, căci 
aveau credinţă. 


Arhiepiscopul Ioasaf al ruşilor din 
America, un om de mare misiune şi 
puternică rugăciune, i-a vizitat după 
o vreme, încercând să facă ceva pen- 
tru ei. Un credincios a donat o buca- 
tă de pământ şi în 1935 a fost înfiin- 
ţat aici un schit de călugări. La ridi- 
carea lui a muncit chiar arhiepisco- 
pul, construind cu mâinile sale, ală- 
turi de localnici, biserica din lemn a 
comunităţii. Iar în 1946, vlădica Ioa- 
saf a cumpărat tot pământul din ju- 
rul schitului. 


Clopotul pe care arhiepiscopul Ioa- 
saf l-a adus la schit în urmă cu 
aproape 90 de ani bate încă, adu- 
nând toţi ortodocşii din zonă la sluj- 


be. Acolo iernile sunt lungi şi grele, 
dar întunericul şi zăpada fac prielni- 
că rugăciunea. 


Vlădica Ioasaf s-a născut pe vremea 
țarilor şi, rămas orfan de mamă de 
copil, a ştiut că vrea să-şi afieroseas- 
că viaţa lui Dumnezeu. După tunde- 
rea sa, un prieten din Canada i-a 
scris că au nevoie de un om care să 
reînvie biserica de acolo, fondată de 
Sf. Gherman de Alaska. EI a primit. 
La venirea sa la Montreal, în 1930, 
Biserica de acolo nu avea niciun ban. 
După 20 de ani de păstorire, în Ca- 
nada erau 40 de biserici de parohie 
şi 3 mănăstiri. Este numit „vlădica 
Ioasaf, noul luminător al Canadei”. 


După plecarea sa la Domnul, au ur- 
mat ani grei pentru biserică. Treptat, 
mănăstirea s-a pustiit. În 1990 schi- 
tul era fără vieţuitori. Apoi, mitropo- 
litul Vitalie al Canadei a dorit să re- 
învie viaţa monahală din toată zona. 
Aceasta se întâmpla în 1993. A găsit 
o singură doritoare, maica 
Ambrozia, care a venit împre- 
ună cu bătrâna ei mamă, mo- 
nahia Teodora. Nu rămăsese 
nimic în clădirile schitului. 
Nici măcar biserica nu mai 
avea cele necesare slujirii. Au 
fost ani grei pentru maica 
Ambrozia. Mereu cu gândul 
dacă va reuşi să reînvie mă- 
năstirea, dacă vor mai veni 
alte vieţuitoare sau va muri 
singură în acea pustietate. Cu 
greu a refăcut o chilie, apoi alta, apoi 


a zugrăvit biserica. La puţini ani du- 
pă reînfiinţarea schitului, o iconară 
din Canada de origine rusă, a sunat- 
o pe maica Ambrozia să o întrebe 
dacă nu vrea să picteze biserica. Sta- 
reţa a primit cu bucurie. Multe lu- 
crări din mănăstire le-a făcut ea în- 
săşi. Mereu singură... 


Însă în 1995 a mai venit o soră. Era o 
rusoaică dintre cei stabiliți în Cana- 
da, care a zăbovit câteva zile, de un 
praznic, iar apoi a cerut ierarhului şi 
maicii Ambrozia binecuvântarea să 
rămână în mănăstire. O cheamă Pai- 
sia şi a fost atrasă de singurătatea şi 
liniştea acestui loc. „Te simţi ca în 
veşnicie aici!”, spune ea. 


Azi schitul are 7 călugăriţe şi o soră. 
Este mereu plin de oameni, mai ales 
în zilele de sărbătoare. Localnicii s- 
au obişnuit cu maicile, mulţi le ajută 
cu ce au nevoie. 


Când păşeşti în bisericuţa ridicată de 
arhiepiscopul Ioasaf, simţi rugăciu- 
ne şi multă dragoste, adunate de la 
început, dar şi din multele ore de 
privegheri făcute aici. 


Maica Ambrozia (foto), ajunsă la 
vârsta înțelepciunii, spune că nu 
trebuie să ne temem de moarte: „Nu 
există aşa ceva, moartea. Aceasta e 
naşterea pentru a merge în lumea 
cealaltă. Numai să avem credinţă şi 
conştiinţa curată!”. 


Nr. 6/2024 


Familia creștină 


MaxiMina 6 


Mama 


primul pedagog al copilului 


De educaţia elementară (enciclică) a copiilor se ocupă 


în primul rând mama, ea este primul pedagog al copiilor. 
Mama nu trebuie să se îngrijească doar de cele materiale. 


Iubirea mamei se arată în grija pentru educarea copiilor. 
Ramurile se întind cu măreție acolo unde există rădăcină 
bună, deci mama cea bună îi formează pe copii buni. Lu- 
crarea măreaţă a educaţiei copiilor reprezintă îndatori- 
rea părinţilor, iar aceasta se realizează în primul rând în 
cadrul familiei. În mod special mama, deoarece ea rămâ- 
ne mai mult timp cu copiii, îi învaţă primele cuvine, îi 
învaţă primii paşi. Buna educaţie a copiilor, de la vârsta 
copilăriei mici, este prin excelenţă lucrarea mamei, care 
urmăreşte buna lor creştere şi dezvoltarea caracterului. 
Este o artă, o lucrarea însemnată, nimic nu este mai ma- 
re ca aceasta, căci ce poate egala formarea copilului? 


Exemplul personal este cea mai rapidă şi mai eficientă 
învăţătură, deoarece copiii repetă faptele celor mari prin 
instinctul imitării prezent în perioada prunciei. Viaţa 
virtuoasă şi exemplul bun au o valoare mai mare decât 
învăţăturile. Acestea strălucesc şi luminează, conduc la 
scopuri înalte, mari şi frumoase, reprezintă valoarea pe- 
dagogică a exemplului. Mama, prin exemplul său bun 
şlefuieşte caracterul copilului de la o vârstă mică. Părinţii 
trebuie să fie în primul rând modele demne de urmat 
pentru copiii lor. Sfântul Grigorie a scris un poem despre 
aceasta: 


Eram copil neprihănit, în floarea tinereții 

Când dragii mei părinți au cultivat în mintea mea 
Virtutea frumuseții. 

Și într-un alt poem: 

Din pântece fiind hrănit cu cele bune 

Avut-am pildă-n casă faptele străbune 

Şi ca însoțitori pe cei cu nume bune. 


Mediul familial plin de iubire, bucurie, pace, siguranţă 


este vital pentru copii. 


Sfântul Ioan Gură de aur spunea; „Mama nu este cea 
care naşte copii, ci cea care-i creşte bine”, iar în alt loc: 
„pe copii îi avem ca pe o mare comoară. Prin urmare să-i 
îngrijim şi să facem totul ca să nu ni-i răpească vrăjma- 
şul cel viclean, diavolul.” Dăruirea mamei şi grija ei pen- 
tru copii face să fie remarcată şi de către alţii, astfel învă- 
țătorul Sfântului Ioan Gură, Libanius, afirmă cu admira- 
ţie în faţa tuturor: „Ce mame minunate au creştinii!”. 


A.B. 

Oamenii lui Dumnezeu 


CUVIOSUL LIBERTIN 


(O osl Libertin a fost mo- 


nah în mănăstirea Funda 
(regiunea Ravenna, Italia), cea 
întemeiată de Fericitul Onorat. 
EI a trăit în veacul al VI-lea. 


Se spune despre el, că odată, 
ducându-se într-un oraş din 
ţinutul Samniei pentru trebuin- 
ţele mănăstirii, comitele Darda 
al goților împreună cu oastea, 
întâlnindu-l l-au dat jos de pe 
cal şi i-au luat şi calul. Iar cuvi- 
osul Libertin, nu numai că nu s- 
a tulburat, dar le-a dat şi biciul, zi- 
când: „Primiţi şi acesta, ca să loviți 
calul!”. Apoi s-a pus la rugăciune. 


Şi plecând oastea goților, au ajuns la 
râul Vulturon. Şi a început fiecare 
călăreț a-şi bate calul îndemnându-l 
cu pintenii, ca să treacă râul. Insă 
caii deşi erau bătuţi cu biciul şi îm- 
punşi cu pintenii, se temeau să intre 
în râu. Iar după ce şi-au bătut caii 
multă vreme, istovindu-se de oste- 
neală, unul dintre călăreţi a zis: „Noi 
pătimim pentru greşeala pe care am 
făcut-o robului lui Dumnezeu.” Şi 
îndată întorcându-se l-au aflat pe 
Libertin la pământ rugându-se şi i- 
au zis: „ Scoală-te şi ia-ţi calul!” . Dar 
el le-a zis: „ Duceţi-vă cu pace! Mie 
nu îmi trebuie calul”. Ei însă l-au 
suit pe cal şi plecând au ajuns iarăşi 
la râu pe care l-au trecut foarte repe- 
de, ca şi când nu ar fi avut apă. 


Cam în aceeaşi vreme, în părţile 
Campaniei au venit francii. Şi auzind 
că în mănăstirea lui Onorat se găsesc 
bani mulţi, au intrat în mănăstire şi 
au început să îl strige pe Libertin, 
căutându-l cu mânie. Iar cuviosul se 
ruga în biserică întins pe pământ. 
Deci s-a întâmplat un lucru minunat 
că în timp ce francii îl căutau cu mâ- 
nie, intrând ei în biserică, s-au împi- 
edicat de el, fără a-l putea vedea. Şi 
fiind bătuţi ca de bici, ei au ieşit din 


cel smerit 


mănăstire cu mâna goală. 


Din dragostea pe care o avea faţă de 
stareţul său, Onorat, Libertin purta 
în sân pretutindeni cu sine unul din 
călţunii (un fel de ciorapi) acestuia. 
O dată s-a întâmplat că stareţul său 
i-a poruncit lui Libertin să se ducă la 
Ravenna pentru trebuinţele mănăsti- 
rii. Şi mergând în acel oraş, o femeie 
văzându-l pe dânsul şi cunoscând că 
este robul lui Dumnezeu, a alergat la 
el şi apucând calul de frâu, l-a ţinut 
cu jurământ, zicându-i că nu va ple- 
ca până ce nu-i va învia fiul. Iar Cu- 
viosului făcându-i-se mila de ea, s-a 
luptat între smerita cugetare cu mi- 
losârdia, fiind cuprins de frică şi de 
durere, frică pentru neobişnuita ce- 
rere a femeii şi durere pentru jalea 
ei. Dar a biruit milosârdia. Deci des- 
călecând, a îngenunchiat şi ridicân- 
du-şi mâinile la cer, a scos călţunul 
lui Onorat din sân, l-a pus pe pieptul 
copilului cel mort şi, făcând rugăciu- 
ne, sufletul copilului s-a întors în 
trup și a înviat; şi apucându-l de mâ- 
nă, l-a dat viu mamei sale. Apoi şi-a 
continuat drumul. 


Și cu toate că săvârşea minuni aşa de 
mari, cuviosul pururea se smerea pe 
sine, după cum se poate vedea din 
cele ce urmează. Într-una din zile, 
egumenul care a urmat la conduce- 
rea mănăstirii după Cuv. Onorat s-a 


mâniat foarte tare pe Libertin şi 
voind să-l bată, a luat aşternu- 
tul de sub picioare (negăsind 
nici un toiag prin preajmă) şi l- 
a lovit peste cap şi peste obraz. 
+ lar Libertin, după ce a fost bă- 
tut s-a dus la chilia sa şi s-a li- 
niştit. În dimineaţa următoare a 
mers la chilia egumenului şi i-a 
cerut binecuvântare. Egumenul 
socotea ca Libertin voieşte să 
plece din mănăstire şi l-a între- 
bat unde voieşte să meargă. Dar 
Libertin a răspuns: „La slujba 
mănăstirii, cea pe care o am și pe 
care nu o pot lăsa neîmplinită”. 


Atunci egumenul aducându-şi amin- 
te de asprimea sa cea multă şi de 
blândeţea şi smerenia lui Libertin, s- 
a sculat şi căzându-i la picioare a zis: 
„Păcătuit-am, greşit-am!”, vinovat 
mărturisindu-se pe sine, că unui as- 
tfel de bărbat a îndrăznit a-i da o 
pedeapsă atât de aspră. Dar Libertin 
dimpotrivă, a căzut şi el la pământ şi 
s-a aşternut la picioarele mai mare- 
lui său. „Eu sunt pricina greşelii, pă- 
rinte, iar nu sfinţia ta!”. Acestea au- 
zind egumenul a venit întru mare 
umilinţă. Astfel smerenia ucenicului, 
dascăl dascălului i s-a făcut. 


Deci ducându-se Libertin la asculta- 
rea sa, cei ce-i vedeau faţa vânătă şi 
umflată căutau să afle ce i s-a întâm- 
plat. EI le-a răspuns: „Seara din pri- 
cina păcatelor mele, împiedicându- 
mă de aşternutul cel de sub scaun, 
am căzut şi m-am lovit într-acest 
chip”. Astfel, nu a vădit nici fapta 
egumenului şi nici în păcatul min- 
ciunii nu a căzut. Cu atâta smerenie 
şi răbdare era îmbogăţit acest puru- 
rea pomenit, pe care unii le socotesc 
mai mari decât însăşi minunile lui. 


Să avem rugăciunile lui! 


I.-G. 

PORTRET DE FRATE SFÂNT 


Valentina despre Valeriu Gafencu 


Valeriu Gafencu s-a născut la 24 ianuarie 1921 în loca- 
litatea Sângerei, judeţul Bălţi, în Basarabia. 


Poate că pare idilic: îl văd pe Valeriu hrănind porumbeii. 
Aveam acasă o mulțime de porumbei. Fiind singurul 
băiat între cele trei surori, tuţa — aşa-l numeam noi, co- 
piii, pe tata — îl iubea foarte mult. Îl văd şi acum pe Vale- 
riu în mijlocul porumbeilor 
din bătătura noastră... Mai 
târziu, pe la 15-16 ani, când a 
plecat la liceu, la Bălţi, gândul 
i s-a îndreptat spre soarta nea- 
mului. La modul serios. 


Valeriu nu că era foarte deose- 
bit, ci era foarte apropiat de 
lumea din sat, era iubit de toţi 
prin felul lui de a fi, de a se 
comporta. Nu-mi amintesc ca 
măcar o dată să ne fi certat 
Valeriu, nici pe mine şi nici pe 
surorile mai mici. Avea grupul 
lui de prieteni, se purta cum- 
secade cu toată lumea. Era din 
cale-afară de cinstit şi de co- 
rect! A fost creştin de mic, iar 
creşterea lui duhovnicească a 
fost permanentă. Educaţia din 
familie oferită în special de 
tata, apoi cea din şcoală şi cea 
din Frăţiile de cruce. Adevărul 
e că a fost cu toată inima, cu 
tot sufletul pentru Hristos, 
pierzându-şi speranţa in oa- 
meni. Zarca l-a făcut să fie foarte, foarte credincios. Lu- 
crarea aceasta a continuat în lagărul de la Galda unde se 
ruga mult într-o bisericuţă veche. 


Cumva Valeriu a fost de mic un model şi un exemplu 
pentru toţi copiii. Nu numai celora din Sângerei, dar şi 
celor din liceu. La fel a fost, foarte bun. A continuat. 
Când a terminat liceul a făcut o petrecere mare, cum 
luaseră bacalaureatul, unde a ţinut o conferinţă, o cu- 
vântare foarte frumoasă la noi acasă în Sângerei. Bineîn- 
ţeles, cu invitaţi mai mulţi. L-au aplaudat pe el pentru 
felul cum a vorbit. Nu că e fratele nostru Valeriu, dar a 
fost cumva de mic, un exemplu pentru mulţi copiii. 


Venea dintr-o familie în care ne iubeam şi ne înțelegeam 
aşa de bine, în care părinţii aveau o dragoste nemărgini- 
tă. Cântam împreună cu ei, iar tata ne dirija, aşa armo- 


nie era. Rusii ne-au despărțit însă. 


Pe Valeriu tata l-a dus până la graniţă, de unde s-a întors 
singur. Casa ne-a fost luată, iar nouă ne-au lăsat o came- 
ra şi bucătăria. In scurt timp l-au deportat pe tata, ridi- 
cându-l într-o noapte. Împreună cu Tuchi, sora mai mi- 
că, am plâns şi ne-am ascuns în pivniţă. Aşa a fost des- 
părţirea noastră şi nu l-am mai văzut niciodată. Tata 
avea să moara în Siberia. 


Când l-au arestat pe Valeriu, l- 
au dus la Aiud. Acolo l-au ţinut 
în zarca aia dezbrăcat, nemân- 
cat, gol şi el spunea: „Mamă, mi 
-e foame şi mi-e frig şi-aş mân- 
ca o pâine cât o roată de mare!” 
Aşa de flămând, de nemâncat l- 
au ţinut acolo. 


Mergând la Aiud nu mi s-a dat 
voie să-l vizitez. Am aflat de la 
cineva care era directorul şi l- 
am oprit pe stradă: „Nu mă lasă 
să-mi vad fratele!” „Dar cine 
sunteţi?” „Sunt sora lui Valeriu 
Gafencu”. El atât a spus (a avut 
curaj, că nu ne auzea nimeni): 
„Dacă ţara asta ar fi avut câţiva 
ca Valeriu, n-ar fi ajuns în halul 
în care a ajuns”. Am stat mult 
de vorbă cu Valeriu: era în cre- 
dinţă, slăbuţ, trecut prin chi- 
nuri, dar reuşea să-şi mascheze 
bolile. Mi-a spus exact ce ne scria şi in scrisorile pe care 
ni le trimitea: să fim cuminţi, serioase, gospodine, cre- 
dincioase. 


Am luat legătura cu Valeriu când erau duşi la Galda, un- 
de puteam să-l vedem. Valeriu era mai singuratic, matu- 
rizat; arăta bine, deşi trecuse prin izolare. M-a trimis la 
Iaşi, la Seta (Elisabeta Ionescu) o prietenă pe care el o 
iubea în ascuns. Când am ajuns la ea, cobora scările cu 
soţul ei. Ne-am îmbrățișat, i-am transmis mesajul, am 
plâns şi aşa am încheiat vizita. Seta ne-a spus mai târziu 
că nu îndrăznea măcar să creadă că Valeriu o iubeşte, 
fiindcă l-ar fi aşteptat toată viaţa dacă el i-ar fi mărturisit 
dragostea mai devreme. 


Aflând că Seta se căsătorise, Valeriu ne-a spus că dacă 
iese din închisoare se face călugăr... 

Ferestre spre cer 


„TÂNGUIREA” DE LA SIHĂSTRIA 


Povestea iconarului loan Protcenco 


Maui ştiu icoana dar, puţini cu- 
nosc însă cine este pictorul acestei 
icoane. loan Protcenco se numeşte şi 
a fost un neîntrecut iconar. 


De mic copil a fost atras de pictură 
avea mare talent pentru portrete. 
Dorea să picteze şi icoane, dar nu 
reuşea întru totul chipurile lor. Întâl- 
nirea cu o călugăriţă sporită duhov- 
niceşte, avea să-i dezlege neîmplini- 
rea : „Dacă vrei să pictezi icoane 
frumoase, să te spovedeşti mai 
des, să postești, să te rogi mai 
mult şi vei picta icoane a căror 
frumuseţe nu este din lumea 
aceasta”. 


Acest îndemn l-a urmat în toata via- 
ţa sa. Nu mânca niciodată până la 
orele 15-16 ale zilei. Picta cu rugăciu- 
ne şi cu post negru. În acest răstimp 
nu vorbea cu nimeni și nu accepta să 
se vorbească nici sub schele, în bise- 
rică. 


S-a căsătorit, a avut trei copii şi a 
făcut parte din armata ţaristă, în 
timpul Primului Razboi Mondial. A 
avut multe încercări. Viaţa i-a fost 
grea. Şi-a pierdut în război un ochi 
şi, ca atare, a pictat toată viaţa doar 
cu un singur ochi. Copiii i-au murit 
de tifos, iar soţia l-a părăsit. Fiind de 
origine nobilă, a trebuit să fugă de 
comunişti. S-a refugiat la Chişinău, 
în Moldova. Fără avere şi fără fami- 
lie, se întreținea pictând icoane si 
realizând, după mărturisirea arhim. 


Bartolomeu Florea, superbe portrete 
ale oamenilor importanţi ai vremii. 
S-a recăsătorit cu o ucraineancă, 
Pelaghia. Când ruşii au invadat Ba- 
sarabia, în 1940, a fugit peste Prut, 
în România. Transfug fiind şi fără 
acte, se ascundea şi picta icoane. A 
fost ajutat de un călugăr de la Schitul 
Darvari din Bucureşti, Nicanor Bica, 
căruia îi picta icoane, locuind în ca- 
pitală şi apoi în casa unui creştin din 
localitatea Afumaţi. 


Una din icoane a ajuns în mâna pă- 
rintelui Ilie Cleopa de la Sihăstria 
Neamţului. Încântat peste măsură de 
ce-a văzut, Cuviosul şi-a luat toiagul 
şi cojocul şi a făcut cale lungă să-l 
găsească pe pictor. Tot cu ajutorul 
monahului de la Darvari, l-a găsit, în 
toiul unei nopţi, într-o casă dărăpă- 
nată din apropierea Bucureştilor. I- 
a făcut acte, i-a spus planurile ce le 
avea şi l-a luat la Sihăstria, împreună 
cu soţia lui, Pelaghia. 


La puţin timp după ce a ajuns la Si- 
hăstria, i s-a cerut sa picteze o icoană 
„de probă”. S-a rugat mult la Maica 
Domnului şi a pictat o icoană străină 
parcă de penelul unui muritor: 
„Tânguirea Maicii Domnului”. Părin- 
tele Paisie, dar şi alţii, aminteau că 
Maica Domnului i s-a arătat şi i-a 
mulţumit pentru felul în care a picta- 
t-o. 


Iată ce mărturisise unui monah: 
„Părinte, dacă mănânc, eu nu mai 
pot să pictez în ziua aceea. Deci, eu 


trebuie să postesc ca să pot lucra...” 
Numai cu post a pictat. Pelaghia se 
ruga la chilie şi el era pe schelă. Dacă 
intra cineva în biserică, nu mai putea 
picta. Se oprea, chiar de nu ştia cine 
este. Avea rugăciunea inimii. 


Bolnav de plămâni, având un singur 
ochi, cu sufletul răvăşit de furtunile 
abătute asupra sa, pictorul Protcen- 
co şi-a găsit drept prieteni pe sfinţi. 
El trăia numai pentru ei, le citea via- 
ţa de mai multe ori, se ruga şi abia 
după aceea trecea la lucru. Era foarte 
liniştit şi tăcut. Nu vorbea cu nimeni. 
În cimitirul mănăstirii avea banca 
lui, „banca pictorului”, cum o nu- 
meau călugării. Toţi îi respectau do- 
rinţa de a petrece timpul în linişte. 
Se spune că se ridica şi pleca ori de 
câte ori cineva se apropia de el. 


În luna august 1953, boala i s-a agra- 
vat, o boală severă de plămâni şi ini- 
mă. Fiind în vârstă de 65 de ani, a 
cerut să fie călugărit. Călugăria lui şi 
tunderea în „schima cea mare” s-a 
făcut chiar lângă icoana unde Prea- 
curata i se arătase şi-l inspirase. A 
primit numele Irineu. A trecut pra- 
gul acestei lumi a treia zi după călu- 
gărie, încă purtând îngereasca ocro- 
tire a mantiei. Era 23 august 1953. 


